Ακροπόταμος Καβάλας

Ο Ακροπόταμος είναι οικισμός του νομού Καβάλας. Απέχει 50 χιλιόμετρα από την πόλη της Καβάλας και σύμφωνα με την τελευταία απογραφή έχει μόνιμο πληθυσμό 693 κατοίκων.statistics.gr  Πίνακας αποτελεσμάτων ΜΟΝΙΜΟΥ Πληθυσμού-Απογραφής 2011 Ο οικισμός ανήκει στα όρια δικαιοδοσίας του δήμου Παγγαίου.

Γενικά και ιστορικά στοιχεία
Κοντά στον Ακροπόταμο έχουν βρεθεί απομεινάρια νεολιθικού οικισμού. Ο Ακροπόταμος είναι κτισμένος σε υψόμετρο 240 μέτρων και πριν το 1940 ήταν γνωστός ως Μπόμπλιανη και Μονόλιθος Ακροποτάμου.Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 56. Μετά το 1924 εγκαταστάθηκαν στον οικισμό Έλληνες πρόσφυγες από την Καππαδοκία.Συμεών Κοιμίσογλου, Καππαδοκία. Μνημείο Παγκόσμιας Πολιτιστικής Κληρονομιάς, Ελλήνων Ιστορία, Πίστη, Πολιτισμός, ILP Productions, Θεσσαλονίκη 2005, σελ. 452. Στα τέλη του Σεπτεμβρίου του 1941, Έλληνες αντάρτες επιτέθηκαν εναντίον της μικρής δύναμης βουλγαρικής χωροφυλακής του οικισμού, σκοτώνοντας σύμφωνα με ελληνικές πηγές, πέντε χωροφύλακες. Λίγες μέρες μετά, περίπου 20 κάτοικοι του Ακροπόταμου εκτελέστηκαν από τις βουλγαρικές δυνάμεις Κατοχής ως αντίποινα για το ξέσπασμα της εξέγερσης της Δράμας.Σπύρος Κουζινόπουλος, Δράμα 1941. Μια παρεξηγημένη εξέγερση, εκδόσεις Καστανιώτη, Αθήνα 2011, σελ. 150-151, 181.

Διοικητικά, μετά την ενσωμάτωσή του στο ελληνικό κράτος, ο Ακροπόταμος υπήχθη στην επαρχία Παγγαίου όπου παρέμεινε μέχρι το 1997. Στη συνέχεια αποτέλεσε κομμάτι του καποδιστριακού δήμου Ορφανού και από το 2011 ανήκει στον καλλικρατικό δήμο Παγγαίου.

Πρωτογενής τομέας

Κύρια ασχολία είναι η γεωργία. Το ιδιαίτερό μικρόκλιμα της περιοχής ενδείκνυται για την παραγωγή εξαιρετικών οινοποιήσιμων σταφυλιών,τα οποία πωλούνται  στα μεγαλύτερα οινοποιεία της βορείου Ελλάδος.

Άλλες καλλιέργειες είναι οι ελιές και τα αμύγδαλα.

Απογραφές πληθυσμού
Απογραφή192819401951196119711981199120012011Πληθυσμός574772916994729668769;693

 Παραπομπές 

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου